Казан шәһәре Киров районы муниципаль бюджетлы

мәктәпкәчә яшьтәге тәрбия һәм белем бирүче

133 нче номерлы балалар бакчасы

Танып белү проекты:

“Алар безнең белән бер дулкында...”

(Төрле чор язучылары һәм алар иҗаты белән танышу)

Проектны әзерләделәр:

                                                                         татар теленә өйрәтү тәрбиячеләре:

Юсупова Сиринә Шамил кызы

Ибраһимова Лилия Илдар кызы
Казан 2022
Алар безнең белән бер дулкында...

Проектның темасы: “Алар безнең белән бер дулкында...”
Проектның төре: иҗади- тикшеренү, танып белү.
Проектның давамлылыгы: 7 ай – озак вакытлы (октябрь - апрель)

Проектта катнашучылар: мәктәпкә әзерлек төркеме балалары, әти-әниләр,татар теленә өйрәтү тәрбиячеләре.

Проектның актуальлеге:
Бүгенге көндә балаларны китап укуга кызыксындыру уяту авыр.Заман технологияләре китапны арткы планга этәрә. Китап белән “тере” аралашу гаджетларны алмаштыра алмый. Ләкин шуны балаларга җиткерү өчен балалар бакчаларында, мәктәпләрдә зур эш алып барырга кирәк. Әдәбият балаларның рухи дөньясын баетып,җәмгыятькә яраклы шәхес булырга зур этәргеч бирә. Китап аша бала әйләнә - тирә дөнья белән таныша,начарлык һәм яхшылык,дуслык һәм дошманлык,кыюлык һәм куркаклык кебек сыйфатлар турында күзаллау формалаштыра. Ләкин балалар балалар язучыларын бик аз беләләр, әсәрләрне истә калдырсалар да, язучының исем – фамилиясе онытыла. Әти – әниләр дә гаиләдә язучылар турында бернинди мәгьлүмат бирмиләр. Китап уку күп гаиләдә. мультфильм карауга кайтып кала 

       Балалар язучылары иҗаты белән таныштырып,без балалар  бакчасында әхлакый хисләр тудырабыз, әдәби сүзләрне кабул итәргә өйрәтәбез,балалар кызыклы әкият дөньясына  чумалар,шигырьләрдәге кызыклы персонажлар образына керәләр.
      Һәрбер язучының үз тасвирлавы бар. Берничә әсәр белән танышуга, балалар язучыны танып алалар.Әлбәттә бу җиңел генә бирелә торган эш түгел. Иң беренче чиратта балаларны әсәрләр белән кызыксындыру өчен ниндидер яңа алым уйлап табарга кирәк.Чөнки бүгенге замана баласына китап күрсәтеп уку гына җитми.Укыган әсәр шул ук вакытта онытыла,кабат уку процессында да берничә бала гына әсәрнең эчтәлеген искә төшерергә мөмкин.

     Баланы шәхес буларак тәрбияләү гаиләдән башлана. Китапка карата хөрмәт әти-әниләр тарафыннан күрсәтелмәсә, балалар бакчасында гына моны эшләү бик кыен. Ләкин һәрбер тәрбияче булдыра алганча бу эшне эшләргә тырыша. Чөнки милли тәрбия бирү дә иң беренче чиратта китаптан башлана. Безнен язучыларбыз, аларның әсәрләре – безнен милли хәзинәбез.
Проектның максаты:       

· Мәктәпкә әзерлек төркеме балаларына,сайлап алынган балалар язучылары турында беренчел мәгълүмат бирү.
· Аларның әсәрләре белән таныштыруны дәвам итү.
· Аларны истә калдыру өчен яңа алымнар куллану.
Проектның бурычлары:
 Белем бирү өлкәсе:

· Балаларны язучының тормышы һәм иҗаты белән таныштыруны дәвам итү.
· Әсәрләрнең күп жанрларда булуы турында беренчел белемнәр бирү.

· Әти-әниләрдә һәм балаларда әдәбият укуга кызыксыну формалаштыру.

· Балаларда әсәрләрдәге әдәби образларны кабул итү өчен нигез булдыру.

 Үстерү өлкәсе:

· Шигырьләрне, әкиятләрне  сәнгатьле итеп уку,сөйләү,сәхнәләштерү күнекмәләрен камилләштерү.

· Уйлау,фикерләү сәләтен,сөйләм телен үстерү.

· Матурлыкны күрү,аңлау һәм санлау сәләтен үстерү.

· Әти-әниләрнең балаларны китап укуга тарту сәләтен арттыруда булышу.
Тәрбияләү өлкәсе:

· Әдәби сүз,әсәр укудан тәм табу сәләтен тәрбияләү.

· Әсәрдәге вакыйгаларга үз хисләрен белдерүгә этәрү.
· Балаларның иҗади сәләтләрен үстерү,шәхес буларак формалаштыруда әдәби әсәрләрнең өлешен күрсәтү.

Көтелгән нәтиҗәләр:

Проектны тормышка ашыру нәтиҗәсендә балаларның әдәби әсәрләргә карата кызыксынулары үсә; сүзлек запасы арта;алган белемнәрне һәм күнекмәләрне иҗади эшчәнлек вакытында кулланырга өйрәнәләр.
1 этап – әзерлек этабы.

· Проектның темасын уйлау, максат кую, бурычларын билгеләү.

· Проект эшчәнлеге буенча әдәбият уку.

· Методик әдәбият әзерләү, рәсемле китаплар, картиналар, әкиятләр буенча сурәтләр туплау.

· Проектның перспектив планын төзү.
· Темага кагылышлы дидактик, өстәл уеннары сайлау. (сөйләм теле зонасы)
· Әкият геройлары өчен киемнәр әзерләү. (уен зонасы)

· Әкият, шигырь сюжетларына кагылышлы сурәтләр белән буяу дәфтәрләрен булдыру (рәсем ясау зонасы)

· Иҗади эшчәнлек өчен кирәкле атрибутлар әзерләү. (рәсем ясау зонасы)

· Әкиятләрне сәхнәләштерү өчен музыкаль әсәрләр сайлау.

· Әти – әниләр өчен кирәкле киңәшләр җыелмасы туплау.

· Кирәкле мохит булдыру.

· Яңа белем бирү технолгияләрен куллану.
Төп этап.

Планлаштыру һәм эшчәнлек оештыру.

Балалар белән практик эш.

	Белем бирү

өлкәсе
	Балалар белән тәрбиячеләрнең

бердәм эшчәнлеге
	Бурычлар

	Октябрь

	Танып белү,

социаль аралашуны үстерү, сөйләм үстерү, нәфислелек, зәвыклылык тәрбияләү


	1. Габдулла Тукай иҗаты белән таныштыруны дәвам итү (язучының тормыш юлы, иҗаты турында мәгьлүмат бирү, балалар бакчасында булган китаплары буенча әңгәмә үткәрү, презентация карау)
2. “Туган тел”, “Шаян песи”, “Кошларга”, “Ак бабай”,  “Эш беткәч уйнарга ярый” шигырьләрен уку..

3. Укылган шигырьләр  эчтәлеге буенча иллюстрация ясау.

4. Китап почмагында язучы китапларыннан кургәзмә оештыру.
5. Таныш булган әкиятләрне искә төшерү, әңгәмә үткәрү.

6. Укылган әсәрләр буенча мультфильмнар карау.

7. Дидактик уен уйнау “Әкиятне дөрес әйт” (әкият атрибутлары белән)
	Балаларны Г.Тукай иҗаты белән таныштыруны дәвам итү.
Шигырь, әкият жанры турында беренчел белемнәр бирү.

Г.Тукай әсәрләренә кызыксыну тудыруны дәвам итү.



	Ноябрь

	Танып белү,

социаль аралашуны үстерү, сөйләм үстерү, нәфислелек, зәвыклылык тәрбияләү


	1. Абдулла Алиш иҗаты белән таныштыру (язучының тормыш юлы, иҗаты турында мәгьлүмат бирү, балалар бакчасында булган китаплары буенча әңгәмә үткәрү, презентация карау)

2.“Куян кызы”, “Кем көчле”, “Каз белән аккош”, “Сертотмас үрдәк”, “Мактанчык чыпчык” әкиятләрен уку.
3. Укылган шигырьләр  эчтәлеге буенча иллюстрация ясау.

4. Китап почмагында язучы китапларыннан кургәзмә оештыру.

5.Таныш булган әкиятләрне искә төшерү, әңгәмә үткәрү.

6. Укылган әсәрләр буенча мультфильмнар карау.
	Балаларны А.Алиш иҗаты белән таныштыру.

А.Алиш әсәрләренә кызыксыну тудыруны дәвам итү.

Балаларның иҗади сәләтләрен үстерү.



	Декабрь

	Танып белү,

социаль аралашуны үстерү, сөйләм үстерү, нәфислелек, зәвыклылык тәрбияләү
	1. Йолдыз Шәрәпова иҗаты белән таныштыру (язучының тормыш юлы, иҗаты турында мәгьлүмат бирү, балалар бакчасында булган китаплары буенча әңгәмә үткәрү, интернет челтәреннән алынган сурәтләрне карау)

2. “Ялкау тел”, “Тылсымлы түбәтәй”, “Кызыл китап”, “Песнәк”, Кыярлар нигә саргайган” шигырьләрен уку.

3. Укылган шигырьләр  эчтәлеге буенча иллюстрация ясау.

4. Китап почмагында язучы китапларыннан кургәзмә оештыру. 
	Балаларны Йолдыз иҗаты белән таныштыру.

Йолдыз әсәрләренә кызыксыну тудыру.

Балаларда күнелле шигырьләргә карата уңай хисләр булдыру.

	Январь 

	Танып белү,

социаль аралашуны үстерү, сөйләм үстерү, нәфислелек, зәвыклылык тәрбияләү
	1. Г.Тукай, А.Алиш, Й.Шәрәпованың танышып уткән әсәрләрен искә төшерү.(геройларны үзара чагыштыру, уңай, тискәре якларын барлау, истә калырлык сыйфатлары турында фикер алышу)

2. Әсәрләргә ясалган иллюстрация белән һәрбер язучы иҗаты буенча иллюстрация альбомы төзү.
3. Йолдыз Шәрәпова иҗаты буенча “Нәни китапчык” ясау.
	Язучыларны һәм аларның әсәрләрестен истә калдыру өстендә эшләүне дәвам итү.
Әдәби әсәрләрне эмоциональ – образлы итеп кабул итүне формалаштыру.

	Февраль 

	Танып белү,

социаль аралашуны үстерү, сөйләм үстерү, нәфислелек, зәвыклылык тәрбияләү


	1. Йолдыз Шәрәпова иҗаты белән таныштыруны дәвам итү. Аның “Сабантуй” балалар газетасында эшләве турында мәгьлүмат бирү.
2. Басылып чыккан китапларын карау.

3. “Кем гаепле?”, “Яңа кирәк”, “Үкенү”, “Чүп зары”, “Нәрсә кемне үстергән”, “Әйбәт укучы” шигырьләрен уку.

4. “Әләкче” шигырен  сәхнәләштерү.

5. Йолдыз Шәрәпова шигырьләре буенча  “Шигырь конкурсы” оештыру.
	Балаларны Йолдыз иҗаты белән таныштыруны дәвам итү.

Балаларга аңлашылып бетмәгән сүзләр белән эәләү. Язучының язу стиле турында аңлатма бирү.
Шигырьләрне сәнгатьле сөйләү алымнарын камилләштерү.

	Март 

	Танып белү,

социаль аралашуны үстерү, сөйләм үстерү, нәфислелек, зәвыклылык тәрбияләү, физик тәрбия


	1. Абдулла Алиш иҗаты белән таныштыруны дәвам итү. Язучының сугыш вакытындагы тормышы, “җәлилчеләр” турында мәгьлүмат бирү. 
2. “Бикбатыр һәм Биккуркак”, “Бал корты һәм шөпшә” әкиятләрен уку.
3. “Сертотмас үрдәк” әкиятен сәхнәләштерү.

4. Дидактик уен “Бу җәнлек нинди әкияттән”.

5. Хәрәкәтле уен: “Алиш әкияте геройларында кунакта”.
	Балаларны А.Алиш иҗаты белән таныштыруны дәвам итү.

Әкиятләрдәге җәнлекләр турында белемнәрне арттыру.
Әдәбиятка карата кызыксыну тәрбияләүне дәвам итү.

	Апрель 

	Танып белү,

социаль аралашуны үстерү, сөйләм үстерү, нәфислелек, зәвыклылык тәрбияләү, физик тәрбия


	1. Габдулла Тукай иҗаты белән таныштыруны дәвам итү. (апрель аеның Тукай туган көне белән бәйле булуына басым ясау)
2. Казан шәһәрендә язучы белән бәйле истәлекле урыннар турында презентация карау.

3. Тукай әсәрләре буенча ясалган интерактив уен уйнау.

4. Тукай әсәрләре буенча төшерелгән мультфильмнар карауны дәвам итү. 

5. Балалар бакчасында Габдулла Тукай шигырьләре буенча “Шигырь конкурсы” оештыру.

6. “Тукай безнең күнелләрдә” дип исемләнгән әдәби – музыкаль кичә оештыру.
	Балаларны Г.Тукай иҗаты белән таныштыруны дәвам итү.
Балаларда патриотик хисләр, туган җиребез белән горурлану хисләре тәрбияләү.

Сәнгатьле итеп шигырь сөйләргә өйрәтүне дәвам итү.

Балаларда бәйрәм кәефе булдыру.


Әти – әниләр белән эшләү планы
	Тема
	Эш алымы

	Октябрь

	Проект турында мәгьлүмат бирү, эш планы белән таныштыру.
Мәгьлүмати почмак оештыру “Габдулла Тукай иҗаты белән танышуны дәвам итәбез”.

Өйдә уку өчен әдәбият тәкьдим итү.

Балалар белән бергәләп әсәрләргә иллюстрация ясау.
	Язма хәбәр
Әти – әниләр өчен почмак оештыру
Әңгәмә 

Иҗади эшләү

	Ноябрь

	Мәгьлүмати почмак оештыру “Абдулла Алиш иҗаты белән танышабыз”.

“А.Алиш турында ниләр беләсез”

Өйдә уку өчен әдәбият тәкьдим итү.

Балалар белән бергәләп әкиятләргә иллюстрация ясау.
	Әти – әниләр өчен почмак оештыру

Анкета 

Әңгәмә 

Иҗади эшләү

	Декабрь

	Мәгьлүмати почмак оештыру “Йолдыз Шәрәпова иҗаты белән танышабыз”.

Китап почмагы оештыруда булышу

Өйдә уку өчен әдәбият тәкьдим итү.

Балалар белән бергәләп әкиятләргә иллюстрация ясау.
	Әти – әниләр өчен почмак оештыру

Әңгәмә 
Әңгәмә

Иҗади эшләү

	Январь

	Балалар белән өйдә укыган әсәрләрне балалар ничек кабул итүләре турында сораштыру
“Баланы китап белән ничек кызыксындырырга”
	Әңгәмә 
Язма хәбәр

	Февраль

	“Сабантуй” газетасы турында мәгьлүмат
Йолдыз Шәрәпова турында интернет челтәреннән хәбәрләр табып, балалар белән уртаклашу
	Язма хәбәр
Әңгәмә 

	Март

	“Җәлилчеләр” – кемнәр алар?

“Сертотмас үрдәк” әкиятен сәхнәләштерү (костюм, атрибутлар әзерләү)
	Язма хәбәр
Иҗади эшләү

	Апрель

	“Тукай эзләре буйлап”. Шәһәр буйлап балаларны экскурсиягә алып барырга тәкьдим итү.
Әдәби – музыкаль кичә

“Без балалар язучыларын өйрәнәбез”
	Әңгәмә 
Язма хәбәр


3 этап. 

Йомгаклау.
Проектның йомгаклау чаралары:

1. Йолдыз Шәрәпова һәм Габдулла Тукай шигырьләре буенча “Шигырь конкурсы” оештыру.
2. Абдулла Алишның “Сертотмас үрдәк” әкиятен сәхнәләштерү.

3. “Тукай безнең күнелләрдә” дип исемләнгән әдәби – музыкаль кичә оештыру.

Нәтиҗә: 

· Балалар китабы ул – кеше тарафыннан булдырылган, хисләр, эмоцияләр, эчке борчуларны үз эченә алган рухи байлык бирүче хәзинә.

· Балалар әдәбияты баланың шәхесен формалаштыру ысулы булып тора.  Ул гомум әдәбиятның төп өлешенә керсә дә, аерым бер үзенчәлеге бар.

· “Балалар өчен язылган китаплар, тәрбия планына кертелергә тиеш, чөнки безнең әдәбият тәрбия китапларына бик ярлы, шулай ук балалар әдәбиятына да”

· Әдәбият кешегә кирәкле – ярату, аңлау, эзләнү кебек сыйфатларны үстерергә булыша. Нәкь китап белән баланың эчке дөньясы формалаша. Купчелек очракта балага  хыялланырга, уйлап чыгару сәләтен үстерергә китап булыша.

